**ДОГОВОР**

**№…………………/…….………….**

 Днес, ..................... 2017 г., в гр. София на основание на основание чл. 194 във връзка с чл. 112, ал. 1 от Закона за обществените поръчки (ЗОП) и утвърден по реда на чл. 97, ал. 4 от ППЗОП от Възложителя протокол за разглеждане и оценка на офертите и класирането на участниците, се подписа настоящия договор между:

 **Сдружение** **Регионален център за опазване на нематериалното културно наследство в Югоизточна Европа под егидата на ЮНЕСКО**, с адрес на управление: гр. София, п.к. 1797, ж.к. Изток, ул. "Лъчезар Станчев" № 7, БУЛСТАТ 175685416, представлявано от Даниел Калчев – Изпълнителен директор, наричано за кратко ВЪЗЛОЖИТЕЛ, от една страна,

 и

 ........................................................................................................................, с адрес на управление.............................................................................................................................................................,

ул. ....................... № ....., ЕИК/БУЛСТАТ .................................................... представлявано от ............................................................., наричан за кратко ИЗПЪЛНИТЕЛ, от друга страна, се сключи настоящият договор за възлагане на обществена поръчка с предмет ***„Осигуряване на самолетни билети за превоз по въздух на пътници и багаж при служебни пътувания в страната и чужбина, за нуждите на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София”.***

Страните се споразумяха за следното:

**І. ПРЕДМЕТ НА ДОГОВОРА**

 **Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигурява срещу възнаграждение самолетни билети за превоз по въздух на пътници и багаж при служебни пътувания за нуждите на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София по заявка на ВЪЗЛОЖИТЕЛ, съгласно клаузите на настоящия договор, Техническата спецификация на ВЪЗЛОЖИТЕЛЯ – Приложение № 1, Техническото си предложение – Приложение № 2 и Ценовото си предложение – Приложение № 3, представляващи неразделна част от договора.

 (2) Място на изпълнение на поръчката: Регионален център за опазване на нематериалното културно наследство в Югоизточна Европа под егидата на ЮНЕСКО, гр. София, п.к. 1797, ж.к. Изток, ул. "Лъчезар Станчев" № 7, сграда № 2.

 (3) ИЗПЪЛНИТЕЛЯТ доставя самолетните билети при условията на предоставената от него оферта при избора на изпълнител за възлагане на обществената поръчка, която е неразделна част от настоящия договор.

 (4) Конкретната заявка (потвърждаване на самолетната резервация) трябва да се изпълни в срок до …………………. от окончателния избор на ВЪЗЛОЖИТЕЛЯ на вариант за пътуването.

**ІІ. СРОК НА ДОГОВОРА**

 **Чл. 2.** (1) Настоящият договор влиза в сила от датата на подписването му от страните и се сключва за срок от 24 (двадесет и четири) месеца, считано от датата на сключването му или до изчерпване на прогнозната стойност в размер на 69 900 лв. (шестдесет и девет хиляди и деветстотин лева)посочена в чл. 4, ал. 1 от настоящия договор, което от двете условия настъпи първо по време.

**ІІІ. ПОДАВАНЕ НА ЗАЯВКИТЕ**

**Чл. 3.** (1) ИЗПЪЛНИТЕЛЯТ приема заявки за самолетни билети от ВЪЗЛОЖИТЕЛЯ на адрес ............................................................................................................................, телефон ......................., факс................................, е-mail............................................................., като осигурява възможност за приемане на заявки както в рамките на работното време на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София – от 9.00 до 17.30 часа, така и в извънработно време, включително в почивни и празнични дни.

(2) Заявките се подават в писмен вид, включително по факс и e-mail, като се подписват от упълномощено от ВЪЗЛОЖИТЕЛЯ лице.

(3) В рамките на максимум ……………………….., считано от получаване на заявката за резервация на самолетни билети ИЗПЪЛНИТЕЛЯТ предоставя отговор. За всяка конкретна заявка, ИЗПЪЛНИТЕЛЯТ трябва да предоставя отговор на ВЪЗЛОЖИТЕЛ по електронна поща след получено потвърждение от резервационната/ите система/и, който трябва да съдържа всички възможни директни превозвачи за реализиране на пътуването, а при невъзможност за такива – с минимален брой връзки за съответните дестинации с кратки и/или съобразени с целите на пътуването престои, като се предоставят най-малко два варианта (маршрути и превозвачи) и с възможно най-ниски нетни тарифи за съответната класа на авиокомпаниите от резервационната/ите система/и към датата на пътуването и срока на тяхната валидност.

(4) ИЗПЪЛНИТЕЛЯТ няма право да предлага варианти за пътуване, включващи полети на авиокомпании, на които е забранено да летят в европейското въздушно пространство поради недостатъчно ниво на сигурност (актуален списък на тези компании е достъпен на адрес http://ec.europa.eu/transport/air-ban/list\_en.htm).

(5) След получаване на писмения отговор по ал. 3 от ИЗПЪЛНИТЕЛЯ, ВЪЗЛОЖИТЕЛЯТ изпраща писмено потвърждение (по e-mail, факс), като посочва предпочитания от него вариант за реализиране на пътуването. Потвърждаването на самолетната резервация следва да се извърши в рамките на срока по чл. 1, ал. 4.

(6) ВЪЗЛОЖИТЕЛЯТ си запазва правото да избере вариант по ал. 3 и да потвърди заявката съгласно ал. 5, или да откаже заявката, в случай че нито един предложен вариант не е подходящ, по негова преценка. При отказ на заявката от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен да представи ново предложение с не по-малко от два варианта за пътуване.

(7) При всяка конкретна заявка ИЗПЪЛНИТЕЛЯТ да информира писмено ВЪЗЛОЖИТЕЛЯ за крайните срокове за промяна в условията, при които e заявен от него самолетен билет, подлежащ на плащане (в това число замяна на билети, промяна в датата на пътуване и др.), в рамките на които за ВЪЗЛОЖИТЕЛЯ няма да настъпват неблагоприятни финансови последици. ВЪЗЛОЖИТЕЛЯТ си запазва правото да потвърди писмено заявката по реда на ал. 5 или да откаже възлагането ѝ по собствена преценка.

**ІV. ЦЕНИ И НАЧИН НА ПЛАЩАНЕ**

 **Чл. 4.** (1) Прогнозната стойност на договора е до ………………. (……………………) лева без ДДС.

 (2) ИЗПЪЛНИТЕЛЯТ предоставя най-малко два варианта за маршрут по съответната дестинация и цени за самолетните билети.

(3) Предложените цени по ал. 2 се формират въз основа на предлаганите най-ниски цени на авиокомпаниите, валидни към датите на издаване на билетите.

(4) Цената на доставените самолетни билети се формира, като се отчитат:

1. Максималният размер на таксата за осигуряване на самолетен билет /такса обслужване/ за двупосочно пътуване в икономична класа за дестинации, извън ЕС е …………………… лева без ДДС.

2. Максималният размер на таксата за осигуряване на самолетен билет /такса обслужване/ за двупосочно пътуване в икономична класа за дестинации в ЕС е …………………………….. лева без ДДС.

 (5) Цените на самолетните билети следва да включват всички дължими такси, в това число - летищни такси, такси сигурност и други такси, установени от местното законодателство, както и доставката им до сградата на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София, п.к. 1797, ж.к. Изток, ул. "Лъчезар Станчев" №7, сграда №2 (когато билетите не са електронни).

 (6) При определяне на цената на самолетните билети да прилага валидни към датата на пътуването отстъпки на авиокомпаниите (седмичен престой, уикенд тарифа, сезонни отстъпки, минимален престой и други промоции), бонусни програми, намаления за групови пътувания, както и на преференциални условия, които авиокомпаниите предлагат въз основа на сключените с ИЗПЪЛНИТЕЛЯ споразумения.

 (7) При фактуриране на билетите ИЗПЪЛНИТЕЛЯТ задължително посочва във фактурата (протоколите) начина на формиране на цената, включително посочва размера на съответните отстъпки и таксите за осигуряването им.

 **Чл. 5**. (1) Плащането на закупените самолетни билети се извършва в левове по банков път по сметка на ИЗПЪЛНИТЕЛЯ в срок до 10 /десет/ дни след представяне на фактура, двустранно подписан протокол, дневник за продажбата на самолетните билети, копия на билетите с подробна информация за нетната цена и таксите и заявка.

 (2) Банковата сметка на ИЗПЪЛНИТЕЛЯ е:

 Обслужваща банка:……………………………………

 IBAN..........................................................

 BIC.............................................................

(3) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните по ал. 2 в срок от 5 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

 **Чл. 6.** Анулирането на билети и връщане на суми по напълно или частично неизползвани такива се извършва съгласно правилата на IATA, освен ако със съответната авиокомпания не е договорено специално изключение. При всяка конкретна заявка ИЗПЪЛНИТЕЛЯТ информира писмено ВЪЗЛОЖИТЕЛЯ за пределните срокове за корекции (замяна на билети, промяна в датата на пътуване и др.) без настъпване на неблагоприятни за ВЪЗЛОЖИТЕЛЯ последици. Сумите се възстановяват на ВЪЗЛОЖИТЕЛЯ в срок до максимум …………………… часа след като съответната компания потвърди техния размер.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 7.** ВЪЗЛОЖИТЕЛЯТ има право:

 (1) Да изисква от ИЗПЪЛНИТЕЛЯ да изпълнява в срок и без отклонения и недостатъци уговореното съгласно условията на настоящия договор и приложенията към него.

 (2) Да откаже да приеме услугата и да не заплати възнаграждение на ИЗПЪЛНИТЕЛЯ, когато ИЗПЪЛНИТЕЛЯТ се е отклонил от условията, поставени в конкретна заявка за осигуряване на самолетни билети, докато последният не изпълни своите задължения съгласно договора и в случай, че ВЪЗЛОЖИТЕЛЯТ все още има интерес от изпълнението на конкретната заявка.

 (3) Да проверява, следи и контролира изпълнението на задълженията по този договор по всяко време и по начин, невъзпрепятстващ работата на ИЗПЪЛНИТЕЛЯ, чрез лицето по чл. 8, ал. 3 от договора.

 **Чл. 8.** ВЪЗЛОЖИТЕЛЯТ е длъжен:

 (1) Да заплати на ИЗПЪЛНИТЕЛЯ дължимото възнаграждение по реда и при условията на настоящия договор.

 (2) Да оказва необходимото съдействие на ИЗПЪЛНИТЕЛЯ за изпълнение на договора.

 (3) Да определи свой/и упълномощен/и представител/и по договора за координация и контрол на изпълнение на договора, както и за оперативен контакт с ИЗПЪЛНИТЕЛЯ.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл. 9.** ИЗПЪЛНИТЕЛЯТ има право:

 (1) Да получи уговореното възнаграждение при условията и в сроковете, посочени в настоящия договор.

 (2) Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

 **Чл. 10.** ИЗПЪЛНИТЕЛЯТ се задължава:

 (1) Да изпълнява възложената работа качествено и в срок, като осигурява самолетни билети по редовни международни линии - икономична класа при най-пълно съответствие с конкретната заявка на ВЪЗЛОЖИТЕЛЯ.

 (2) Да покрива всички заявени от ВЪЗЛОЖИТЕЛЯ дестинации, на територията на целия свят.

(3) Да осигурява възможност за приемане и изпълнение на заявки за самолетни билети в рамките на работното време на Регионален център за опазване на нематериалното културно наследство в Югоизточна Европа под егидата на ЮНЕСКО, гр София (от 9.00 ч. до 17.30 ч.). При необходимост да се осигури възможност за приемане и изпълнение на заявки по всяко време на денонощието, включително в извънработно време, почивни и празнични дни.

(4) Да се съобразява и отбелязва предпочитаното от ВЪЗЛОЖИТЕЛЯ място в самолета, както и да направи всичко възможно за получаване на съответното потвърждение за това от авиокомпанията.

(5) Преди издаването на всеки самолетен билет да проверява възможностите за предлагане на по-евтин и/или по-удобен маршрут за периода от резервацията до издаването на билета, като незабавно уведомява ВЪЗЛОЖИТЕЛЯ.

(6) При сключване на договора да предостави информация за бонусните програми на авиокомпаниите. ИЗПЪЛНИТЕЛЯТ следва да информира писмено ВЪЗЛОЖИТЕЛЯ за бонусните програми на авиокомпаниите. През срока на действие на договора ИЗПЪЛНИТЕЛЯТ своевременно да уведомява ВЪЗЛОЖИТЕЛЯ за други бонуси на авиокомпаниите и/или предлаганите промоционални цени на билети. ИЗПЪЛНИТЕЛЯТ е длъжен да води, следи и актуализира файлове с натрупващите се бонуси. Писмено да уведомява ВЪЗЛОЖИТЕЛЯ за предстоящото издаване на безплатен билет.

(7) Да възстановява суми по неизползвани или частично използвани билети в срок до максимум ……………………….. часа от потвърждаване размера на сумите за възстановяване от съответната авиокомпания.

(8) В случай на инициирани от ВЪЗЛОЖИТЕЛЯ промени в условията за използване на заявените самолетни билети, ИЗПЪЛНИТЕЛЯТ следва да му предоставя копие от полученото писмо от авиокомпанията, съдържащо точния размер на сумите, които подлежат на плащане/възстановяване в следствие от поисканите промени в условията за използване на билетите.

(9) Да оказва съдействие на пътниците пред авиокомпаниите в случай на загуба на багаж.

(10) Да не предлага варианти за пътуване и оферти, включващи полети на авиокомпании, на които е забранено да летят в европейското въздушно пространство, поради недостатъчно ниво на сигурност. Актуален списък с тези авиокомпании се намира на Интернет адрес: <http://ec.europa.eu/transport/air-ban/list_en.htm>.

(11) В случай на извънредни обстоятелства, възникнали след закупуването на самолетен билет, непозволяващи осъществяването на полет от съответното пътуване, е длъжен да уведоми ВЪЗЛОЖИТЕЛЯ своевременно и да съдейства за възстановяването на стойността на билета или за безплатното премаршрутиране на пътниците чрез съгласуване с авиокомпанията, чийто полет няма да бъде осъществен.

(12) Да гарантира конфиденциалност (включително защита на личните данни) на извършваните пътувания (пътници, дати, маршрути, превозвачи и др.) и да не разкрива такава информация пред трети лица.

(13) Да предоставя информация за визовите изисквания на държавата до която се извършва пътуването, ако има такива.

(14) Да уведомява ВЪЗЛОЖИТЕЛЯ, когато авиокомпаниите предлагат безплатен хотел или други безплатни услуги при продължителен престой между два свързани полета.

 **Чл. 11.** ИЗПЪЛНИТЕЛЯТ е член на IATA, работи с резервационна система ...................

 **Чл. 12.** (1) ИЗПЪЛНИТЕЛЯТ обслужва ВЪЗЛОЖИТЕЛЯТ в работно време, в извънработно време, през почивните и празничните дни и определя следните технически лица за обслужване:

1. ...............................................................;
2. ................................................................

**VІІ. ПРИЕМАНЕ**

 **Чл. 13**. (1) Приемането на самолетните билети се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

За ВЪЗЛОЖИТЕЛЯ ……………………..

…………………………………………………….

За ИЗПЪЛНИТЕЛЯ……………..………..

………………………………………………………

 (2) Приемането на самолетните билети се удостоверява с двустранно подписан без забележки протокол, дневник за продажбата на самолетните билети, подписани от лицата по чл.13, ал.1 (по едно лице от двете страни), копия на билетите с подробна информация за нетната цена и таксите, копие на заявка.

 (3) ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за доставката, да откаже да приеме и да плати възнаграждение на ИЗПЪЛНИТЕЛЯ, докато последният не изпълни своите задължения съгласно договора.

 (4) За установяване на отклоненията и недостатъците се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ по чл.13, ал.1.

 (5) Констатираните по реда на чл. 13, ал. 4 от настоящия договор отклонения и недостатъци се отстраняват от ИЗПЪЛНИТЕЛЯ за негова сметка. В срок до 24 (двадесет и четири) часа, а при извънредни обстоятелства до 1 (един) час ИЗПЪЛНИТЕЛЯТ заменя нередовните билети с такива, отговарящи на условията по договора, освен в случаите, когато е отпаднал интересът на ВЪЗЛОЖИТЕЛЯТ от изпълнението.

**VІІІ. ПРЕКРАТЯВАНЕ НА ДОГОВОРА, ОТГОВОРНОСТ**

 **Чл. 14**. (1) Настоящият договор се прекратява:

1. с изтичане на неговия срок, или до достигане на прогнозната стойност, посочена в чл. 4, ал. 1 от настоящия договор от датата на достигане на стойността, което от двете условия настъпи първо по време.

2. по взаимно съгласие между страните, изразено писмено.

3. при настъпване на обективна невъзможност за изпълнение от страна на ИЗПЪЛНИТЕЛЯ.

4. едностранно от всяка от страните, с предизвестие от 3 (три) дни, ако в резултат на обстоятелства, възникнали след сключването на договора, не е в състояние да изпълни своите задължения. В този случай тя дължи на другата страна обезщетение за претърпените вреди от сключването на договора.

5. едностранно от ВЪЗЛОЖИТЕЛЯ с 30-дневно писмено предизвестие.6. в случай, че ИЗПЪЛНИТЕЛЯТ изгуби членството си в IATA и/или му бъде отнета регистрацията в регистрите по чл. 61 от Закона за туризма.

(2) ВЪЗЛОЖИТЕЛЯТ има право едностранно да развали договора без предизвестие, когато ИЗПЪЛНИТЕЛЯТ:

1. Забави изпълнение на поне три заявки за самолетни билети.

2. Забави изпълнението на някое от задълженията си по договора с повече от 5 /пет/ работни дни.

3. Не отстрани в разумен срок, определен от ВЪЗЛОЖИТЕЛЯ, констатирани недостатъци.

4. Не изпълни точно някое от задълженията си по договора.

**Чл. 15.** (1) При забава на ИЗПЪЛНИТЕЛЯ, същият дължи неустойка в размер на 0,5% върху стойността на билетите за всеки просрочен ден, но не повече от 10 % от нея.

(2) Ако необходимостта от доставката на самолетните билети е отпаднала, вследствие на забава на ИЗПЪЛНИТЕЛЯ, същият дължи неустойка в размер на 10 % от стойността на билетите.

(3) ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на самолетния билет, ако се отклони от заявката във вреда на ВЪЗЛОЖИТЕЛЯ.

**Чл. 16.** При виновно неизпълнение на приета заявка ИЗПЪЛНИТЕЛЯТ дължи неустойка в размер на 2000 (две хиляди) лева на ВЪЗЛОЖИТЕЛЯ.

**Чл. 17.** Страните запазват правото си да търсят обезщетение за вреди по общия ред, ако тяхната стойност е по-голяма от тази на неустойките по реда на този раздел.

**ІХ. СЪОБЩЕНИЯ**

**Чл. 18.** (1) Всички съобщения във връзка с този договор са валидни, ако са направени в писмена форма и подписани от упълномощените представители на страните.

(2) Адресите на страните по договора са:

На ВЪЗЛОЖИТЕЛЯ: гр. София, п.к. 1797, ж.к. Изток, ул. "Лъчезар Станчев" №7, сграда №2

На ИЗПЪЛНИТЕЛЯ: ...................................................................................................

 (3) Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията се считат за връчени и когато са изпратени на стария адрес.

(4) За дата на съобщението се смята:

1. датата на предаване – при ръчно предаване;

2. датата, отбелязана на обратната разписка – при изпращане по пощата;

3. датата на приемане – при изпращане по факс.

**Х. ДРУГИ УСЛОВИЯ**

**Чл. 19**. Всички спорове, възникнали между страните по изпълнението на този договор, се разискват и решават по споразумение, а при непостигане на съгласие споровете се решават по съдебен ред.

**Чл. 20**. За неуредените в този договор въпроси се прилагат разпоредбите на действащото законодателство в Република България.

Договорът се състави и подписа в два еднообразни екземпляра – по един за всяка от страните.

 Приложение:

1. Техническа спецификация - Приложение № 1
2. Техническо предложение - Приложение № 2
3. Ценово предложение - Приложение № 3

**ВЪЗЛОЖИТЕЛ: ИЗПЪЛНИТЕЛ:**